Վերջին բացահայտումներն ու մեծածավալ ձերբակալությունները դեռ նախորդ տարի ձեռնարկած ուսումնասիրությունների արդյունք են. «Նախորդ տարի «Դիլիջան» ազգային պարկի տարածքում իրականացրած ստուգումների միջոցով պարզեցինք, որ մոտ 9330 ծառ է հատվել: Իսկ «Հայանտառի» 8 մասնաճյուղերում կատարած ուսումնասիրությունների շնորհիվ տեսչական մարմնի ստուգող խմբերը ընդհանուր առմամբ մոտ 16 հազար ապօրինի հատված ծառ են հայտնաբերել: Ապօրինի ծառահատումներով պետությանը հասցված ընդհանուր վնասը եղել է ավելի քան 3,5 մլրդ դրամ: